
Egy interkulturális önkéntes csoport működése testközelből

Dolgozatom témaválasztása egy személyes önkéntes élmény eredménye. A kutatásom egy interkulturális önkéntes csoport sikeres működését vizsgálja, annak fontos elemeit, összetevőit, nehézségeit és kihívásait. Fontosnak tartom, hogy a gyors ütemben globalizálódó világban figyelmet fordítsunk az interkulturális kommunikáció fontosságára.
Kutatásom szakirodalmak, és egy mélyinterjú felhasználásával készült. Azt vizsgáltam, hogy mi befolyásolja, akadályozza vagy segíti a diverz kulturális háttérrel rendelkező csoport működését. A választ arra kerestem, hogy az interkulturális csoport sikeres működését milyen csoportvezetői attitűdök, képességek, értékek segítik.
A kutatásomban világossá vált, hogy a vezető szerepe kiemelten fontos egy interkulturális csoport működésében. A kellő háttértudással és érzékenységgel rendelkező vezető képes a csoporttagok munkáját támogatni. A megtanult, megtapasztalt viselkedésformák a mindennapi életben hasznunkra válhatnak.
A kutatás társadalomtudományi relevanciáját jelentősnek tartom. Szeretnék rávilágítani azokra az elsajátítandó kvalitásokra, melyek fejlesztésével mi magunk is sikeres interkulturális kommunikátorokká válhatunk. Ennek jelentőségét a mindennapi személyközi interakcióinkban látom, akár kapcsolati, akár munkahelyi viszonyokban.



